als_Latn dik_Latn sag_Latn
Bledi Strakosha është një nga meshkujt më elegantë dhe më me klas të ekranit. Ndoshta sepse emisioni me të cilin ai është identifikuar – “Blue” – nuk toleronte asnjë gabim në veshje. Tani që i ka dhënë lamtumirën serialit, merr frymë lirisht në stilin e tij sportiv. Por përsëri është i kujdesshëm të mos e teprojë.
Stilin e paske sportiv në jetën e përditshme. Madje të shohim që mban shumë shpesh kapela bejsbolli.
Jam vërtet shumë sportiv. Preferoj ngjyrat e errëta. Pothuajse çdo gjë dimërore e kam ose të zezë, ose blu, ose gri. Për sa i përket kapelës, është aksesori im i preferuar, ashtu si edhe mjekra (qesh).
Cilën markë preferon për kostumet e tua?
Hugo Boss ka kostume që më rrinë vërtet mirë. Por unë i vesh vetëm për punë ose në raste të rralla, ndaj nuk mund të them se blej gjithmonë Boss, pasi ato kushtojnë.
Si informohesh për tendencat e reja?
Dikur lexoja rregullisht “Vogue Homme”. Por tani u hedh ndonjë sy koleksioneve të reja online ose ndjek ndonjë sfilatë në Fashion TV Men, por të them të drejtën nuk kam qenë ndonjëherë i fiksuar pas modës. Unë vesh atë që më bën të ndihem mirë dhe më pëlqen.
Blen më shumë në Shqipëri apo jashtë?
Jashtë, sepse në Shqipëri veshjet kushtojnë shumë dhe nuk je i sigurt për origjinalitetin e produktit. Ndonjëherë, koleksione të disa viteve më parë këtu shiten si moda e fundit.
Cili është për ty mashkulli më stylish?
Aktori britanik Jude Law. Ka një stil sport-chic, që mua më pëlqen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn